Centrinis divizionas (NBA)
Centrinis divizionas (angl. Central Division) – vienas iš trijų divizionų, priklausančių NBA lygos Rytų konferencijai. Divizioną sudaro penkios komandos: Čikagos „Bulls“, Klivlando „Cavaliers“, Detroito „Pistons“, Indianos „Pacers“ ir Milvokio „Bucks“. Visos ekipos, išskyrus „Cavaliers“, priklausė anksčiau egzistavusiam Vidurio vakarų divizionui. Centrinis divizionas buvo sukurtas 1970 m., kuomet NBA lyga išsiplėtė nuo 14 iki 17 komandų. Naujosios ekipos – Bafalo „Braves“, Klivlando „Cavaliers“ bei Portlando „Trail Blazers“ – sužaidė inauguracinį sezoną 1970-71 m. sezone. Nuo 2021-22 m. sezono Centrinio diviziono čempionai yra apdovanojami Wayne’o Embry trofėjumi.